প্রবল বর্ষণের ফলে চট্টগ্রামের ঝুঁকিপূর্ণ পাহাড়ী এলাকা শহরের টাইগারপাস এলাকায় পাহাড়ের মাটি  ধসের ঘটনায় একই পরিবারের ৫ জনসহ ১৭ জনের মৃত্যু হয়েছে। নিহতদের মধ্যে রয়েছে রহানা বেগম (৪০), তাঁর মেয়ে সারমিন (২০), ফাতেমা (১১), তানজিনা (২) ও ছেলে আজাদ (১০)। স্থানীয় সূত্রে জানা গেছে, শুক্রবার সকাল সাড়ে ছয়টার দিকে প্রচণ্ড বৃষ্টিতে বাটালি পাহাড়ের মাটি ও ধস রক্ষায় স্থাপিত দেয়াল পাদদেশে কয়েকটি বাড়ির ওপর ধসে পড়ে। চট্টগ্রাম নগরে টাইগারপাস এলাকায় পাহাড়ের মাটি ধসের ঘটনায় সেনাবাহিনী উদ্ধার কার্যক্রম শুরু করেছে। শেষ খবর পাওয়া পর্যন্ত ৮ জনকে উদ্ধার করা হয়েছে এবং এখনো ৩০ জন নিখোঁজ রয়েছে।